CELEX: 32008R0777
Language: lt
Date: 2008-08-04 00:00:00
Title: 2008 m. rugpjūčio 4 d. Komisijos reglamentas (EB) Nr. 777/2008, iš dalies keičiantis Europos Parlamento ir Tarybos reglamento (EB) Nr. 1774/2002, nustatančio sveikatos taisykles gyvūninės kilmės šalutiniams produktams, neskirtiems vartoti žmonėms, I, V ir VII priedus (Tekstas svarbus EEE)

5.8.2008   
            
            
               LT
            
            
               Europos Sąjungos oficialusis leidinys
            
            
               L 207/9
            
         
      KOMISIJOS REGLAMENTAS (EB) Nr. 777/2008
   2008 m. rugpjūčio 4 d.
   iš dalies keičiantis Europos Parlamento ir Tarybos reglamento (EB) Nr. 1774/2002, nustatančio sveikatos taisykles gyvūninės kilmės šalutiniams produktams, neskirtiems vartoti žmonėms, I, V ir VII priedus
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. spalio 3 d. Europos Parlamento ir Tarybos reglamentą (EB) Nr. 1774/2002, nustatantį sveikatos taisykles gyvūninės kilmės šalutiniams produktams, neskirtiems vartoti žmonėms (1), ypač į jo 32 straipsnio 1 dalį,
   kadangi:
   
               (1)
            
            
               Reglamente (EB) Nr. 1774/2002 nustatytos gyvūnų ir visuomenės sveikatos taisyklės dėl gyvūninės kilmės šalutinių produktų surinkimo, transportavimo, laikymo, tvarkymo, perdirbimo ir naudojimo ar šalinimo ir šių produktų tiekimo rinkai.
            
         
               (2)
            
            
               Reglamento (EB) Nr. 1774/2002 I priede išdėstyta kraujo miltų sąvokos apibrėžtis. Siekiant patikslinti šią apibrėžtį tikslinga nurodyti, kad ji apima ir produktus, gautus termiškai apdorojant kraujo frakcijas pagal to reglamento VII priedo II skyrių, ir skirtus gyvūnams šerti arba organinėms trąšoms.
            
         
               (3)
            
            
               Reglamento (EB) Nr. 1774/2002 VII priedo II skyriuje nustatyti specialūs perdirbtiems žinduolių baltymams taikomi reikalavimai. Perdirbtiems žinduolių baltymams taikomi to skyriaus A dalies 1 punkte nustatyti reikalavimai turėtų būti iš dalies pakeisti atsižvelgiant į naują to reglamento I priede nurodytą kraujo miltų sąvokos apibrėžtį.
            
         
               (4)
            
            
               Reglamento (EB) Nr. 1774/2002 V priede numatyta, kad gyvūninės kilmės šalutiniai produktai perdirbami ne toje vietoje, kur jie surenkami, nebent jei tai atliekama visiškai atskirtame pastate. Jame taip pat numatyta, kad gyvūninės kilmės šalutinių produktų, gautų toje pačioje vietoje, perdirbimas su skerdykla sujungtose perdirbimo įmonėse naudojant konvejerių sistemą gali būti leidžiamas tam tikromis sąlygomis.
            
         
               (5)
            
            
               Siekiant palengvinti praktinį Reglamento (EB) Nr. 1774/2002 V priedo nuostatų taikymą 3 kategorijos perdirbimo įmonėms, valstybių narių kompetentingoms institucijoms reikėtų leisti nukrypti nuo šių nuostatų ir leisti įvežti 3 kategorijos medžiagas, gautas kitose patalpose, patvirtintose pagal 2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantis konkrečius gyvūninės kilmės maisto produktų higienos reikalavimus (2), laikantis sąlygų, kuriomis siekiama kontroliuoti pavojų visuomenės ir gyvūnų sveikatai.
            
         
               (6)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1774/2002 I, V ir VII priedai iš dalies keičiami remiantis šio reglamento priedu.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. rugpjūčio 4 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 273, 2002 10 10, p. 1. Reglamentas su paskutiniais pakeitimais, padarytais Komisijos reglamentu (EB) Nr. 523/2008 (OL L 153, 2008 6 12, p. 23).
   
      (2)  OL L 139, 2004 4 30, p. 55. Reglamentas su paskutiniais pakeitimais, padarytais Komisijos reglamentu (EB) Nr. 1243/2007 (OL L 281, 2007 10 25, p. 8).
   
      PRIEDAS
      Reglamento (EB) Nr. 1774/2002 I, V ir VII priedai iš dalies keičiami taip:
      
                  1)
               
               
                  I priedo 6 punktas pakeičiamas taip:
                  
                              „6.
                           
                           
                              kraujo miltai – tai produktai, gauti termiškai apdorojus kraują ar kraujo frakcijas laikantis VII priedo II skyriaus nuostatų, ir skirti gyvūnams šerti arba organinėms trąšoms“;
                           
                        
            
                  2)
               
               
                  V priedo I skyriaus 1 punkto a papunktis pakeičiamas taip:
                  
                              „a)
                           
                           
                              Perdirbimo įmonės nėra išdėstomos toje pačioje vietoje kaip skerdyklos, nebent jei pavojus visuomenės ir gyvūnų sveikatai, kylantis dėl šiose skerdyklose gautų gyvūninės kilmės šalutinių produktų perdirbimo, sumažinamas laikantis bent šių sąlygų:
                              
                                          i)
                                       
                                       
                                          perdirbimo įmonė turi būti fiziškai atskirta nuo skerdyklos, jei įmanoma, įkuriant perdirbimo įmonę visiškai nuo skerdyklos atskirtame pastate;
                                       
                                    
                                          ii)
                                       
                                       
                                          turi būti įrengta (veikianti)
                                          
                                                      —
                                                   
                                                   
                                                      konvejerių sistema, jungianti perdirbimo įmonę ir skerdyklą,
                                                   
                                                
                                                      —
                                                   
                                                   
                                                      atskirti perdirbimo įmonės ir skerdyklos įėjimai, priėmimo aikštelės, įranga ir išėjimai;
                                                   
                                                
                                    
                                          iii)
                                       
                                       
                                          turi būti imtasi priemonių siekiant išvengti pavojaus plitimo per darbuotojus, kurie dirba perdirbimo įmonėje ir skerdykloje;
                                       
                                    
                                          iv)
                                       
                                       
                                          į perdirbimo įmonę neturi patekti neleistini asmenys ir gyvūnai.
                                       
                                    Nukrypstant nuo i–iv punktų, 3 kategorijos perdirbimo įmonių atveju, kompetentinga valdžios institucija gali nustatyti kitas sąlygas nei nurodytos šiuose punktuose, kuriomis siekiama sumažinti pavojų visuomenės ir gyvūnų sveikatai, įskaitant dėl 3 kategorijos medžiagų, kurios gautos iš kitose vietose esančių įmonių, patvirtintų pagal Reglamentą (EB) Nr. 853/2004, perdirbimo kylantį pavojų. Valstybės narės informuoja Komisiją ir kitas valstybes nares per 33 straipsnio 1 dalyje nurodytą komitetą apie jos kompetentingų institucijų pasinaudojimą šia nukrypti leidžiančia nuostata.“;
                           
                        
            
                  3)
               
               
                  VII priedo II skyriaus A dalies 1 punkto pirma pastraipa pakeičiama taip:
                  „Perdirbti žinduolių gyvūniniai baltymai turėjo būti perdirbami taikant 1 metodą. Tačiau kiaulių kraujui arba kiaulių kraujo frakcijoms gali būti taikomas bet kuris iš 1–5 perdirbimo metodų arba 7-as perdirbimo metodas, su sąlyga, kad taikant 7-ą metodą visa medžiaga buvo termiškai apdorojama ne žemesne kaip 80 °C temperatūra.“